Komission päätös,

tehty 28 päivänä tammikuuta 2004,

päätösten 95/233/EY, 96/482/EY ja 2001/751/EY muuttamisesta elävän siipikarjan ja siitosmunien ja sileälastaisten lintujen ja niiden siitosmunien tuonnin osalta; päätösten 94/85/EY, 94/984/EY ja 2000/609/EY muuttamisesta tuoreen siipikarjanlihan, tarhattujen sileälastaisten lintujen lihan sekä tarhattujen ja luonnonvaraisten riistalintujen lihan tuonnin osalta; päätöksen 2000/585/EY muuttamisesta tarhatun ja luonnonvaraisen riistan lihan ja kaninlihan tuonnin osalta sekä päätöksen 97/222/EY muuttamisesta lihavalmisteiden tuonnin osalta tiettyjen unioniin liittyvien valtioiden tapauksessa

(tiedoksiannettu numerolla K(2004) 125)

(ETA:n kannalta merkityksellinen teksti)

(2004/118/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1) ja erityisesti sen 14 artiklan 3 kohdan ja 21 a artiklan 2 kohdan,

ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(2) ja erityisesti sen 21 artiklan 1 kohdan, 23 artiklan 1 kohdan ja 26 artiklan 2 kohdan,

ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(3) ja erityisesti sen 9 artiklan 1 kohdan ja 11 artiklan 1 kohdan a alakohdan,

ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(4) ja erityisesti sen 10 artiklan,

ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(5) ja erityisesti sen 16 artiklan 3 kohdan,

ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY(6) ja erityisesti sen 8 artiklan 1 ja 4 kohdan,

sekä katsoo seuraavaa:

(1) Komission päätöksessä 95/233/EY(7) luetellaan periaatteessa ne kolmannet maat, joista jäsenvaltiot voivat sallia elävän siipikarjan ja siitosmunien, sileälastaiset lintulajit ja niiden munat mukaan luettuina, tuonnin.

(2) Komission päätöksessä 96/482/EY(8) vahvistetaan yksityiskohtaisemmat säännöt elävän siipikarjan ja siitosmunien tuonnissa ja asiaan liittyvät eläinten terveystodistukset.

(3) Komission päätöksessä 2001/751/EY(9) vahvistetaan eläinten terveyttä koskevat vaatimukset ja eläinlääkärintodistukset sileälastaisten lintujen ja niiden siitosmunien tuonnissa kolmansista maista, kyseisen tuonnin jälkeiset eläinten terveyttä koskevat toimenpiteet mukaan luettuina, ja luetellaan ne kolmannet maat, joista tällainen tuonti voidaan sallia.

(4) On saatu näyttöä - siipikarjatautien puuttuminen, siipikarjatautien seuranta- ja valvontaohjelmat, asianmukaisten valmiussuunnitelmien kehittäminen siipikarjatauteja varten sekä eläinlääkintäsäännöstön kehittäminen yleisen eläinlääkintälainsäädännön ja siipikarja-alan lainsäädännön osalta ennen EU:hun liittymistä -, joka osoittaa, että Virolla, Maltalla, Latvialla ja Liettualla on riittävän hyvin jäsennelty ja organisoitu eläinlääkintätoiminta elävän siipikarjan ja elävien sileälastaisten lintujen terveystilanteen osalta.

(5) On sen vuoksi asianmukaista lisätä Liettua, Viro ja Malta niiden kolmansien maiden luetteloon, joista on komission päätöksen 95/233/EY mukaisesti periaatteessa sallittua tuoda elävää siipikarjaa ja siitosmunia, sileälastaiset linnut ja niiden siitosmunat mukaan luettuina.

(6) Myös komission päätökset 96/482/EY ja 2001/751/EY olisi muutettava Viron, Maltan, Latvian ja Liettuan sisällyttämiseksi niihin.

(7) Komission päätöksessä 94/85/EY(10) vahvistetaan luettelo kolmansista maista, joista on sallittua tuoda tuoretta siipikarjanlihaa.

(8) Komission päätöksessä 94/984/EY(11) vahvistetaan eläinten terveyttä koskevat vaatimukset ja eläinlääkärintodistukset tuoreen siipikarjanlihan tuonnissa tietyistä kolmansista maista.

(9) Komission päätöksessä 2000/609/EY(12) vahvistetaan eläinten terveyttä ja kansanterveyttä koskevat vaatimukset ja eläinlääkärintodistukset tarhattujen sileälastaisten lintujen lihan tuonnissa.

(10) Koska siipikarjan terveydellinen asema on kohentunut unioniin liittyvissä valtioissa, Viro olisi lisättävä niiden kolmansien maiden luetteloon, joista on periaatteessa sallittua tuoda tuoretta siipikarjanlihaa EU:hun komission päätöksen 94/85/EY mukaisesti. Virosta saa tällöin tuoda myös luonnonvaraisten riistalintujen lihaa komission päätöksen 94/86/EY(13) mukaisesti.

(11) Viro, Malta ja Latvia on aiheellista lisätä myös komission päätökseen 94/984/EY tuoreen siipikarjanlihan tuonnin osalta ja komission päätökseen 2000/609/EY elävien sileälastaisten lintujen ja niiden siitosmunien tuonnin osalta.

(12) Komission päätöksessä 2000/585/EY(14) vahvistetaan eläinten terveyttä ja kansanterveyttä koskevat vaatimukset sekä eläinlääkärintodistukset tarhatun tai luonnonvaraisen riistan lihan ja kaninlihan tuonnissa kolmansista maista. Jotta otettaisiin huomioon unioniin liittyvien valtioiden terveydellisen aseman kohentuminen, Malta olisi lisättävä niiden kolmansien maiden luetteloon, joista tuonti on sallittua, ja nykyiset kolmansien maiden luettelot ja ne erityisvaatimukset, joiden täyttyessä luonnonvaraista ja tarhattua riistan lihaa ja kaninlihaa saa tuoda EU:hun muista unioniin liittyvistä maista, olisi myös saatettava ajan tasalle.

(13) Komission päätöksessä 97/222/EY(15) vahvistetaan luettelo niistä kolmansista maista tai niiden osista, joista on sallittua tuoda lihavalmisteita.

(14) Tietyistä unioniin liittyvistä valtioista aiheutuu edelleen eläintautien vaara niiden villisikakannassa esiintyvän klassisen sikaruton vuoksi. Jotta otettaisiin huomioon sekä tämä seikka että unioniin liittyvien valtioiden eläimiin liittyvän terveydellisen aseman kohentuminen, komission päätös 97/222/EY olisi muutettava.

(15) On suotavaa tarvittaessa saattaa ajan tasalle tietyt maiden nimet, ISO-koodit ja aluejaon määritelmät.

(16) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 95/233/EY liitteet I ja II tämän päätöksen liitteillä I ja II.

2 artikla

Korvataan päätöksen 96/482/EY liite I tämän päätöksen liitteellä III.

3 artikla

Korvataan päätöksen 2001/751/EY liite I tämän päätöksen liitteellä IV.

4 artikla

Korvataan päätöksen 94/85/EY liite tämän päätöksen liitteellä V.

5 artikla

Korvataan päätöksen 94/984/EY liite I tämän päätöksen liitteellä VI.

6 artikla

Korvataan päätöksen 2000/609/EY liite I tämän päätöksen liitteellä VII.

7 artikla

Korvataan päätöksen 2000/585/EY liite I tämän päätöksen liitteellä VIII.

8 artikla

Korvataan päätöksen 2000/585/EY liite II tämän päätöksen liitteellä IX.

9 artikla

Korvataan päätöksen 97/222/EY liitteessä oleva I osa tämän päätöksen liitteellä X.

10 artikla

Korvataan päätöksen 97/222/EY liitteessä oleva II osa tämän päätöksen liitteellä XI.

11 artikla

Tätä päätöstä sovelletaan seitsemännestä päivästä sen jälkeen, kun se on julkaistu Euroopan unionin virallisessa lehdessä.

12 artikla

Tämä päätös on osoitettu kaikille jäsenvaltioille.

Tehty Brysselissä 28 päivänä tammikuuta 2004.

Komission puolesta

David Byrne

Komission jäsen

(1) EYVL L 302, 31.12.1972, s. 28. Direktiivi sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36).

(2) EYVL L 303, 31.10.1990, s. 6. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(3) EYVL L 268, 24.9.1991, s. 35. Direktiivi sellaisena kuin se on viimeksi muutettuna direktiivillä 1999/89/EY (EYVL L 300, 23.11.1999, s. 17).

(4) EYVL L 62, 15.3.1993, s. 49. Direktiivi sellaisena kuin se on viimeksi muutettuna päätöksellä 2003/721/EY (EUVL L 260, 11.10.2003, s. 21).

(5) EYVL L 268, 14.9.1992, s. 35. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).

(6) EYVL L 18, 23.1.2003, s. 11.

(7) EYVL L 156, 7.7.1995, s. 76.

(8) EYVL L 196, 7.8.1996, s. 13.

(9) EYVL L 281, 25.10.2001, s. 25.

(10) EYVL L 44, 17.2.1994, s. 31.

(11) EYVL L 378, 31.12.1994, s. 11.

(12) EYVL L 258, 12.10.2000, s. 9.

(13) EYVL L 44, 17.2.1994, s. 33.

(14) EYVL L 251, 6.10.2000, s. 1.

(15) EYVL L 98, 4.4.1997, s. 39.

LIITE I

(päätöstä 95/233/EY muuttava)

"LIITE I

Luettelo kolmansista maista, joista jäsenvaltiot sallivat elävän siipikarjan ja siitosmunien tuonnin, lukuun ottamatta sileälastaisia lintuja ja niiden munia

Tämä luettelo on viitteellinen, ja tuonnissa on noudatettava asianmukaisia eläinten terveyttä ja kansanterveyttä koskevia vaatimuksia.

>TAULUKON PAIKKA>"

LIITE II

(päätöstä 95/233/EY muuttava)

"LIITE II

Luettelo kolmansista maista, joista jäsenvaltiot sallivat elävien sileälastaisten lintujen ja niiden munien tuonnin

Tämä luettelo on viitteellinen, ja tuonnissa on noudatettava asianmukaisia eläinten terveyttä ja kansanterveyttä koskevia vaatimuksia.

>TAULUKON PAIKKA>"

LIITE III

(päätöstä 96/482/EY muuttava)

"LIITE I

I OSA

Luettelo kolmansista maista tai kolmansien maiden osista (merkitty x:llä), jotka voivat käyttää liitteessä I olevassa II osassa esitettyjä todistusmalleja A-D

>TAULUKON PAIKKA>"

LIITE IV

(päätöstä 2001/751/EY muuttava)

"LIITE I

Luettelo kolmansista maista tai niiden osista, joista sallitaan elävien sileälastaisten lintujen ja niiden siitosmunien tuonti Euroopan unioniin

>TAULUKON PAIKKA>"

LIITE V

(päätöstä 94/85/EY muuttava - siipikarjanliha)

"LIITE I

Tässä luettelossa mainituista maista tapahtuvan tuonnin on täytettävä asianomaiset eläinten ja kansanterveyttä koskevat vaatimukset

>TAULUKON PAIKKA>"

LIITE VI

(päätöstä 94/984/EY muuttava)

"LIITE I

Kolmannet maat tai kolmansien maiden osat, jotka saavat käyttää liitteessä II vahvistettuja todistuksia tuoreen siipikarjanlihan tuonnissa Euroopan unioniin

>TAULUKON PAIKKA>"

LIITE VII

(päätöstä 2000/609/EY muuttava)

"LIITE I

Luettelo kolmansista maista tai niiden osista, joista sallitaan tarhattujen sileälastaisten lintujen lihan tuonti Euroopan unioniin

>TAULUKON PAIKKA>"

LIITE VIII

(päätöstä 2000/585/EY muuttava)

"LIITE I

Eräiden kolmansien maiden alueiden kuvaus eläinten terveystodistuksia varten

>TAULUKON PAIKKA>"

LIITE IX

(päätöstä 2000/585/EY muuttava)

"LIITE II

Luonnonvaraisen ja tarhatun riistan lihan ja kaninlihan todistusten antamiseksi vaadittavat eläinten terveyttä koskevat takeet

>TAULUKON PAIKKA>

Huom.

y Yhteisöön voidaan tuoda 7 päivän heinäkuuta 2002 jälkeen ja ennen 23 päivää joulukuuta 2002 teurastetuista eläimistä ja 7 päivän kesäkuuta 2003 jälkeen teurastetuista eläimistä tuotettua lihaa.

x Yhteisöön voidaan tuoda 7 päivän maaliskuuta 2002 jälkeen teurastetuista eläimistä tuotettua lihaa."

LIITE X

(päätöstä 97/222/EY muuttava)

"I OSA

II-III OSASSA LUETELTUJA MAITA KOSKEVA ALUEJAKO

>TAULUKON PAIKKA>"

LIITE XI

(päätöstä 97/222/EY muuttava)

"II OSA

Kolmannet maat tai niiden osat, joista saa tuoda lihavalmisteita Euroopan yhteisöön

>TAULUKON PAIKKA>

- Todistusta ei ole laadittu, eikä lihavalmisteiden tuonti ole sallittua.

(2) Kotieläiminä pidettyjen sikojen tuoreesta lihasta saadut lihavalmisteet päätöksen 98/371/EY, sellaisena kuin se on viimeksi muutettuna, mukaisesti.

(3) Tarhattujen sorkkajalkaisten riistaeläinten (siat) tuoreesta lihasta saadut lihavalmisteet."